Otázka na písomné zodpovedanie  E-005582/2020
Komisii 
článok 138 rokovacieho poriadku
Ádám Kósa (PPE), Giorgos Georgiou (GUE/NGL), Alexis Georgoulis (GUE/NGL), Brando Benifei (S&D), Chiara Gemma (NI), Marianne Vind (S&D), Milan Brglez (S&D), Josianne Cutajar (S&D), Ivan Štefanec (PPE), Chrysoula Zacharopoulou (Renew), Atidzhe Alieva-Veli (Renew), Loucas Fourlas (PPE), José Gusmão (GUE/NGL), Marisa Matias (GUE/NGL), Isabel Carvalhais (S&D), Dragoș Pîslaru (Renew), Anne-Sophie Pelletier (GUE/NGL), Alex Agius Saliba (S&D), Tanja Fajon (S&D), Rosa Estaràs Ferragut (PPE), Pascal Durand (Renew), Kim Van Sparrentak (Verts/ALE), Jarosław Duda (PPE), Samira Rafaela (Renew), Katrin Langensiepen (Verts/ALE), Younous Omarjee (GUE/NGL), Eva Kaili (S&D), Ibán García Del Blanco (S&D), Cindy Franssen (PPE), Benoît Lutgen (PPE), Estrella Durá Ferrandis (S&D), Mónica Silvana González (S&D), Alicia Homs Ginel (S&D), Abir Al-Sahlani (Renew), Maria Walsh (PPE), Radka Maxová (Renew)
Vec:	Nevhodné pojmy používané Eurostatom
Zistili sme, že časť Štatistické zatriedenie ekonomických činností v Európskom spoločenstve na serveri Eurostatu Referencia a riadenie nomenklatúr (RAMON)[footnoteRef:0] obsahuje niektoré pojmy, ktoré sú nevhodné. [0:  	https://ec.europa.eu/eurostat/ramon/index.cfm?TargetUrl=DSP_PUB_WELC (https://ec.europa.eu/eurostat/ramon/index.cfm?TargetUrl=DSP_PUB_WELC)] 

V časti Q Zdravotníctvo a sociálna pomoc, pododdiele Q87 Starostlivosť v rezidenčných zariadeniach je jedna položka nazvaná Starostlivosť o osoby s mentálnym postihnutím (v anglickom jazyku mental retardation) a ďalšia Starostlivosť o staršie osoby a osoby so zdravotným postihnutím (v anglickom jazyku the elderly and disabled). Takýto názov je uvedený aj v pododdiele Q88 s názvom Sociálna práca bez ubytovania, kde sa spomína Sociálna práca bez ubytovania pre staršie osoby a osoby so zdravotným postihnutím (v anglickom jazyku the elderly and disabled).
Berúc do úvahy Dohovor OSN o právach osôb so zdravotným postihnutím a existujúce politiky Komisie týkajúce sa starších ľudí:
1.	Považuje Komisia používanie pojmov ako „mentálna retardácia“, „starší“ a „postihnutí“ za vhodné?
2.	Má v úmysle požiadať Eurostat, aby tieto pojmy aktualizoval a nahradil ich vhodnejšími spôsobmi označenia osôb s mentálnym postihnutím, starších osôb a osôb so zdravotným postihnutím? Ak áno, kedy?
3.	Má Komisia redakčnú politiku, ktorá by vďaka inkluzívnemu jazyku odzrkadľovala prístup dôslednejšie vychádzajúci z ľudských práv?

